Divina operante clementia, humanæ casum fragilitatis providente, hominibus concessum est misericorditer ut ex rebus juste adquisitis male acta sua, si deinceps se ab inlicitis custodierint, obnubilare valeant, et, deposito carnis honere, celorum regna obtineant. Ideoque ego, nomine Ingelbertus, Dei amore conpunctus, recognoscens me multum Dominum meum Jesum Christum, qui me fundendo suum preciosum cruorem redemit, offendisse a tempore mei ortus, cogitare cœpi quid ad ejus misericordiam impetrandam gratum offerre illi possem. Unde dono Deo et beatis apostolis ejus Petro et Paulo, ac Cluniensi monasterio in eorum honore dedicato, aliquid ex meis rebus ob animæ meæ redemptionem, hoc est campum unum in villa Conflanz, ad Sorberio dicitur, talem quam ibi habeo partem, ut monachi illius loci deinde quod voluerint faciant; et in eadem villa quoque alium campum qui ad Interas vocatur; terminatur a mane terra Sancti Petri, a meridie via publica, a sero et a certio de ipsa hereditate; ad faciendum quod vobis utile erit. Actum Petronna publice. S. Ingelberti, qui donum hoc fecit et firmare oravit. S. Vuandalmarii. S. Raimberti. S. Vualterii. S. Maimberti. S. Alboeni.